Ke amende khere oda sas avka, hoj o dad bašavelas pre lavuta, sakovar lelas e lavuta.
U me, sar jekh maškar o amare čhavore, džanavas te giľavel.
Sakovar man lelas u bašavelas pre lavuta, me leske giľavavas.
Avka man sikhavelas pal e muzika, o dad.
Mire phrala na džanenas te giľavel, no džanenas te bašavel.
Avka varesar kerďas e kapela, e fameľijakri.
No ča vaš amenge, khere,
kurkeste pal diloskro bešľam tele, giľavahas.
O phrala bašavenas u me somas ajso šerutno giľado, ciknoro.
Giľavavas le phralenca, nekh buter le dadenca.
E fameľija man ki oda anelas, u olestar somas but lošalo.
Paľis man chudľom andro perješikro Teatro Jonáš Záborský.
Mire kolegi olestar na sas bares lošale.
Dži man na prindžarde, avka sas.
U paľis musaj somas te sikavel the trival buter, hoj te achaľon, hoj vareso džanav.
Šaj pal o jepaš berš ke peste varesar arakhľom drom, me the mire kolegi.
Chudľam te phirel pal o diskoteki u lenas man maškar pende ajses, savo somas.
Achaľile, hoj the te som romano, ole beršende, šaj te avav paťivalo u lačho.
So, andre pekla, vaj andro beng, adaj keres, bengeja?
Ča idž tuke thoďom o petalos!
He, diňal mange o petalos, diňal, u me les našaďom.
- Ta te na našaďal, kana ajso bengipen keres! -Čačes!
Amen?
Se me tuke dava!
Marián, daj to dole, dobre?
Phurije, oda olestar tumen avka o kokala dukhan.
A tuke so hin ajci andro mire kokala?
Phuri daj, aven, bešen tele!
Ake tumenge.
No.
Phuri daje?
- So hin, čhaveja, no so? - Aven, chan.
U so te man ňič nane?
- Phuri daje, chan tumenge. - Ake tumenge.
Se oda iľal tira dake!
Na kamel, hiňi nasvaľi.
- Avka, avka. - U džanav, mro čho, džanav.
- Khatar oda džanen, phuri daje? - But me džanav, but.
Aňi tu na musaj ajci phari buťi te kerel, šaj tut avel feder dživipen, te kamľalas.
The oda ela, phuri daje!
Vaš oda, hoj som ajso kalo, vaš oda andro Hello, Dolly khelavas ajse buťarnes, kales.
Na džanav ko kerďas e režija, šaj hoj raj Koníček, o čechiko režiseris.
Diňas mange te khelel odi cikňi rola.
O šuňibena sas but lačhe, sar imar phenavas, ciknorestar man ki oda ľidžanas.
Andro oda momentos odas, sar te pes ačhiľas miro suno,
hoj som pre scena, khelav anglo manuša, kerav ole manušen bachtalen.
Šunavas man but mištes.
Lebo nemajú kde hlavu zložiť.
Brat môj, hľaď, brat, hľaď ako žiješ, hľaď, ako žiješ, len sa pozri.
Si mladučký, škoda tvojho života, škoda tvojich dvoch, troch detí.
Lebo tie nemajú kde hlavu zložiť.
Prosím, Pane, za brata, daj mu dobrý život, pomôž mu.
Mekh angomis, mekh somas cikno, phiravas andro suboris, savo ľidžalas e raňi Šilanova, imar so geľas amendar.
Oj imar džanelas, hoj man hin varesavo talentos,
phiravas ke late te sikhľol.
Šaj o khelavipen, šaj o giľavipen, šaj o kheľiben.
Oj man sikhavelas u the oj man ki oda ľidžalas,
hoj te sikhľuvav andre artistikaňi sfera.
Paľikerav lake, hoj akana som adaj.
Te na sas oj, šaj, hoj aňi na džanavas, so oda hin o teatros.
Pal e škola geľom andro teatros pro konkurz, andro perješikro teatros,
kaj man the ile.
Jekhto giľavavas andro chorus.
Paľis imar chudavas ajse cikneder roli,
kaj somas te sikhavel the o khelavipen.
Somas odoj varesave trin berša, na džanav, dži kana na kerde o Teatro Romathan.
Kerde o Teatro Romathan, e raňi Šilanová, mange phenelas zorales:
Marian, tu sal Rom, tuke kampel te avel andro romano teatro, rodas le kheladen, kampel amenge, hoj odoj te aves.
But somas sikado pro mire amala andro Jonáš Záborský Teatro.
Perješiste man sas e fameľija, o pharala, o pheňa, e daj,
na kamavas len but te mukhel.
E raňi Šilanová man zorales mangelas, oj mange oda thoďas andro šero,
hoj som Rom, hoj kampel te avav andre oda teatro, avka paľis geľom pro konkurz.
Ile man andro Teatro Romathan,
no the avka užaravas, šaj, hoj jekh čhon, vaj duj.
Mekh keravas buťi, andro Teatro Jonáš Záborský,
dži e raňi Šilanovo na kerďas e zoraľi vika:
Av, jekhvarestar musaj te aves, kampel amenge le romane kheladen, save imar vareso kerde.
Mište, phenďom, mište, avav.
Avka avľom adaj, aľe, na somas adaj sar varesavo solistas.
Buter pomožinavas te phenel lokhes le kheladenge,
soske adaj andro teatro sas ajse manuša, saven na sas but prindžaripena pal o teatro.
O čačipen hin, hoj kidľam opre le manušen, Svidňikostar, Rožňavatar, u avka.
Kampelas len te sikhavel o lav, o gesto, sar te phirel.
Sikra pomožinavas the le rajeske Šilanoske,
hoj te ole manušen varesar te sikhavas so te kerel pre scena.
Anetko, e musi na avka, ker avka.
Mekh buter, cirde opre o vast!
Avka, avka, avka, hoj oda te diťhol sar o kaštoro, sikra.
Mište.
No, šaj keras.
Nekh phareder mange sas, kana chudľom miri jekhto šerutňi rola.
Leperav, hoj trin, vaj štar berša adaj andro teatro khelavas ča ajse ciknore roli.
Aľe paľis avľas o muzikalos O Roma džan andro ňebos.
Kadi rola sas e alternacija jekhe čhaveha,
savo, no, savo sas but agresivno u bares na fel sas.
Chudľom lestar the pal o kan.
Avka, avka mange phenďom...
Oda mange kerďas dosta pharipen, na mište oda lavas.
Avka mange phenďom, hoj oda mukhava.
Gindinav, hoj e režija kerelas o raj Šilan.
No, o raj Šilan sas o manuš, savo džanelas, sar te kerel le manušenca.
Vakerďas manca u sakovar mange phenelas:
Marián, sal but lačho, sikhav le manušenge, hoj peskro than chudľal čačikane.
Avka iľom oda scenaris.
U avka man ov prevakerďas, hoj adaj te ačhav,
me imar kamavas te mukhel o than u te mukhel oda teatro.
Paľis sas the oda, kana o raj Šilan, pal e premijera mange phenďas:
Dikhes, Marián, diňal oda, šaj te aves barikano pre peste, paťav hoj tu čačes džaha angle.
Andre oda momentos mange avľas pre goďi, hoj čačes oda raj Šilan mange na kamel bilačhes.
Šaj kerďom mište, hoj na geľom andal o teatro.
U šaj, hoj mandar čačes vareso ela.
No o raj Šilan sas the špekulantos,
pal kadi premijera, kana kerelas varesavi aver režija, chudľas man te lel peha.
Av, Marian, manca opre, sar adaj pre scena.
O manuša khelena, tu beš paš mande, tu lenge na zorales pheneha.
U oleha man sikhavelas.
U sakovar mange phenelas, hoj:
Dikh pro manuša, Marian, šun so keren, dikh, sar me oda kerav.
U me mekh na dikhavas, hoj ov man pre varesoste prikerel.
Avka, dikhavas pre manušende,
aľe mekh na džanavas, pal soste oda hin.
Imar paľis prindžarďom, kana ov korkoro avľas pal mande,
u phenďas te kamav vareso te pisinel, u korkoro te kerav e režija.
Na sas man dosta troma, no, našťi somas.
Šaj jekh čhon pes oda cirdelas, ov mange sakovar phenelas:
Marián, pisin vareso, ena o prazdnini, pisin vareso u paľis tuke korkoro kereha the režija.
Pre oda phenďom hoj he, pisinďom.
So pisinďom?
O dživipnaskre bara.
He.
Avka, O dživipnaskre bara, oda leperav.
O raj Šilan mange bares pomožinelas,
mekh aňi na džanavas, sar oda te kerel, na džanavas, so te kerel le manušenca.
Sakovar ke leste phiravas te lel goďi, hoj mange te phenel, hoj so buter, sar.
Ov mange, čačes, aňi na phenelas so, ov mange ča sikavelas o drom, sar oda te kerav.
Šunavas les u paľis oda but mište dopeľas.
Av Anetko, sikrica mekh buter.
Avka.
Miška, buter adaj.
Avka.
Khelen oda mekh jekhvar.
- Čo tu hľadáš? -Mište, u mekh vareso.
Barborka...
Adari te džav, avka. -Mište, mište.
Našťi mange oda te keres pre scena, hoj ov phenel o lava a tu:
Adaj te ov sar tumenge aňi na dikhľas, he?
Tumen musaj te aven čačes striktna the morarde, paš o savoro, he?
Paš e sako akcija, paš o sako gest, sako uštar.
Mište?
Me chudľom te kerel e režija, mekh kana sas adaj.
Kana avľas o dujto kheľiben, imar man oleha na sas pharipen.
No, normalno, sakovar hine o problemi.
No imar mange na sas avka phares te organizinel le manušen, te ačhavel e scena, te thovel andre le manušen.
Mekh sa sas adaj.
Le rajestar Šilanostar sas nekh šukareder oda, kana phenďas le rajeske šerutneske, hoj:
Imar šaj džav, imar hin ko te lel pal miro.
Oda phenelas pal mande.
U me vaš oda but paľikeravas, čačes.
U sakovar pre leste leperav, soske mange diňas oda, so na chudel sako manuš.
O dad avel adaj u adaj tumenca vakerel.
Hoj sakoneste te dižhol u te na siďarel le vakeribnaha, mište?
Nejako sa môžeme dohodnúť. - He?
No aľe vareso kamav.
Niečo od teba chcem. Viem, že si chudobný.
Adaj beš.
Mukhav tuke te čhinel o kašta andro miro veš.
U dikhes pre leste, mište?
Mukhav tuke te čhines o kašta andro miro veš.
No a vaš oda kamav čaj jekh.
Za to si žiadam jedno, jediné. -Mište, stop.
Bešen tele, paľis, mekh jekhvar.
Za to si žiadam jedno, jediné.
Jekh, jekhora.
Jedinú.
Akana mište.
Mište?
Ako teda, dodržíš slovo?
No se avka, hoj odoj hin...
Pal o veš phirav.
He? Mište.
Pal o veš phirav, le manušen rodav.
Kana len dikhav, o voďa kidav
Andre mande bari zor, lav len.
Pal o veš phirav, savoren len kidav.
Pal o veš phirav, le manušen rodav.
Kana len dikhav, kidav len.
Andre mande bari zor, lav len.
Arakhav len, lav len.
Lav mange buter u buter voďa.
Džanav, hoj pal lende avena aver.
Lav mange buter u buter voďa.
Džanav, hoj pal lende avena aver.
Jekhto bari rola sas Zobar
andro muzikalos O Roma džan andro ňebos.
U e režija mekh kerďas o raj Šilan.
Oda sas ajsi miri rola, savi man ispidľas dureder sar le khelades.
O rola, Zobar...
Sako prindžarel e rola, lakro charakter, the o filmos.
O Zobar sas ajso zoralo čhavo. Me som pre aver sera.
No varesar man musaj somas te ruginel ki oda.
Sikhľiľom oda le rajeha Šilanoha, avka gindinav, hoj mištes.
No u aver ajsi rola, savi man dosta chudľas,
oda sas E muľi ruža, e režija kerďas o raj Svoboda.
Kadi rola sas but ajsi sar som me.
O rola sas o romano čhavo, savo kamelas e romaňa čha.
U oda čhavo sas but emocijonalno u kovlo.
Na kovlo, ča, savoro šunelas.
Peskre šuňibena, o emociji sikavelas
u sas leske jekh, sar pre leste dikhen o manuša, te lestar asan.
Somas ajso sar som me, u oda sas lačho pre kadi rola.
Tut na kamav, la čha phenďal, hoj man des.
- Na. - La čha mange deha!
- Tute na kamav! -Na!
- La čha mange deha! -Na, na!
Tute na kamav, la čha phenďal, hoj mange deha!
La čha tuke na dava.
Sar kames.
Tele miri režija pes mange phares khelel.
Musaj te avav o khelado pre scena u te prastal the tele,
hoj te sikhavav averen.
Korkore šaj hoj na džanena sar te kerel.
Oda ke amende hin avka, hoj prastav opre u prastav tele.
U kana oda keras mekh jekhvar, imar oda džal mištes, dujto var, tritoval.
No jekhto oda hin but phares.
Somnakune čhavore amare, so duj thagaripena thoďas jekhetanes jekh manuš.
Vičhinel pes e Jivori.
Na daranas jekh averestar, sar oda sas varekana.
Vaš oda, hoj o kamiben len thoďas jekhetanes bi agoreskro.
O čhavorikano dikhľardo dikhel savoro, the o cikne detaili.
Sar, kana o čhavoro dikhel, hoj le khelades nane phandlo o šeloro pre kamašľi.
Bešel andro teatro u chudel te vakerel peskro komentaris.
Savoro musaj te avel detailno kerdo vaš o čhavore, avri kerdo.
U vaš o baro dikhľardo, oda sajekh hin phares.
Ňikana na džanes, ko bešel u dikhel.
Ňikana na džanen, sar tumen dikhena, sar oda savoro lena.
Te lenge ela pre dzeka, vaj na.
Aľe kamav oda savoro te kerel avka, hoj the jekh sera, the aver sera te aven smirom.
Mište avľan.
No, miri Apsori, te tuke avri iľalas man,
salas smirom, the tiri daj the odad enas lošale.
No te džanes, na diťhuvav bilačhes, zorales som ačhado, šukar štaltos.
No.
No sal šukar, šukar sal, oda musaj te mukhav.
Aľe, aľe me som šukareder.
- Ta so? -Ajso dilino mekh adaj na sas.
Te na džaha the tire šukaribnaha tel o trin minuti, ta tiro šukariben džala tele jekh minuta!
Oda avka nane, miro šukariben tuke na dav.
Avka dikhen, u pal ajsende man kamľan te del.
Avka hin, tu ča tute korkore kames, dža peskre dromeha!
- Dža, šukares tuke phenav! - U džanen, so, džanen so?
Džanen so, džanen so?
No na džanas, se tu phen.
Džava. The avka som šukar.
Mar našľuv u ma ker mange oda!
Te phenas amenge o čačipen.
Amare khelade but phiren.
Avka oda phenava, hoj hine dosta avri.
Varekana lenca musaj ča šukares te vakerel,
hoj ča te keren oda, so kampel.
Šaj, hoj andro majoritno teatro oda hin but lokheder,
vaš oda... šaj, hoj pen feder ľikeren u the hine buter...
So me džanav, so?
Buter šaj...
Vaš lenge oda šaj avel...
Buter oda lenge del.
Aľe adaj oda hin dosta ajso, hoj, no, džas te kerel.
Gindinav, hoj amen hin but phari situacija adaj andro teatro.
Paľikerdo le Devleske, hoj amare khelade džanen te khelel andro ajso than, andre ajsi situacija.
So gindinav, hoj o parno khelado ke amende na ačhiľas aňi pandž minuti,
čačes, paťav, hoj denašľahas.
Jevende musaj te khelel andro zubune, adaj hin baro šil.
Normalno, sam ča andro oda jekh kher,
kaj, kana pes genel, bešen odoj dešupandž manuša.
U musaj odoj te avel, soske andro aver khera pes na fitinel.
Amari situacija hiňi dosta phari.
No aľe paľis varesar thovas jekhetanes savoro u džal amenge.
The prekal savoro oda, pes del.
Me som beng.
The me som beng.
Amen sam benga.
Jekhvar raťate, le Devleske avľas vareso lačho andre goďi.
Phenďas peske: kerava o kham.
Jeeej. Kham. O khamoro.
Kerďom o Čhon.
Jeeej. O čhonoro.
Sar šukares labol.
U kerďom but džide voďa.
Paľis džan te sovel. Ňič na kamen te kerel.
No aľe, no aľe, so pes adaj kerel?
Amaro teatro šaj te del le Romenge čačes but.
Sar dikhas, hin pherdo osadi pre Slovaťiko.
U varekana, kana džas te khelel vaš ola čhavore, on oda dikhen sar vareso aver.
Me gindinav, hoj amen šaj sam oda drom vaš ola čhavore,
hoj te chuden te sikhľol sikrica.
U šaj the vaš o lengre fameľiji, hoj ole čhavoren sikra te ľidžan aver dromeha andro dživipen,
hoj te phiren andro školi, hoj čačes te dživen sar sako aver manuš.
U so le parnenge?
Zumavas, gindinav mange, hoj oda so phenas hin, hoj kamas te phagerel o barijeri.
Soske, te phenas amenge o čačipen, mekh hin oda rasizmus, the adaj pre Slovaťiko.
U sar pes amenge ačhiľas buterval, aven o Cigana, so khelen u džan.
No aľe pal o kheľiben aven normalno o gratulaciji.
U sostar pes oda ačhel, soske?
Me gindinav, hoj amara buťatar.
The olestar, hoj ola parne aven pal amende u phenen, hoj samas super.
Avka gindinav, hoj oda manuš imar chudela aver dikhipen, šunela pes avrether.
Te ačhiľom andro teatro Perješiste,
šaj, hoj man na sas ajse kondiciji, sar man hin adaj.
Avka, adaj man sas o šajipen paš o raj Šilan te chudel pes učeder, paľikerdo leske.
U gindinav, hoj vaš mange, sar vaš o manuš, oda hin but,
soske but kamav kana som pre scena, but kamav kana dav le manušenge vareso mandar.
U ov man avka beršenca ki oda ľidžalas.
U gindinav, hoj mandar kerďas na ča le khelades, no the le manušes.
Chudľom avrether te dikhel pre luma, chudľom avrether te dikhel pro manušen.
Paľikerdo leske som akana adaj, kaj som.